Diari Oficial de la Generalitat Valenciana


Sumari del DOGV 3310, del 18-08-1998 (1998/7041)

ACORD de 21 de juliol de 1998, del Govern Valencià, pel qual s'autoritza la inclusió d'un projecte financer en el pressupost de despeses del programa 457.10 Foment de l'Activitat Esportiva que permeta donar cobertura a l'adquisició d'accions per part de la Generalitat Valenciana de la mercantil Circuito del Motor y Promoción Deportiva, SA, i el seu finançament mitjançant un increment del capítol IX Passius financers del pressupost d'ingressos per import de 265.751.600 de pessetes.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3310

Data del DOGV
:   18-08-1998

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1998/7041


Organisme emissor
:   Conselleria d'Economia, Hisenda i Administració Pública

Tipus de document
:   Acord

ACORD de 21 de juliol de 1998, del Govern Valencià, pel qual s'autoritza la inclusió d'un projecte financer en el pressupost de despeses del programa 457.10 Foment de l'Activitat Esportiva que permeta donar cobertura a l'adquisició d'accions per part de la Generalitat Valenciana de la mercantil Circuito del Motor y Promoción Deportiva, SA, i el seu finançament mitjançant un increment del capítol IX Passius financers del pressupost d'ingressos per import de 693.070.072 de pessetes. [1998/X7041]
  
El Govern Valencià, en la reunió del dia 21 de juliol de 1998, adoptà l'acord següent:
  
En desplegament de la Llei 4/1993, de 20 de desembre, de l'Esport de la Comunitat Valenciana, la Generalitat Valenciana té com un dels objectius prioritaris dotar a aquesta comunitat dels instruments i infraestructura adequades que permeten potenciar l'esport, i dins d'aquest, tot el que es relaciona amb el mon del motor. En aquest sentit té previst participar en el capital social de la societat mercantil Circuito del Motor y Promoción Deportiva, SA, que té per objecte l'organització i gestió de totes les activitats que requerisca la preparació, construcció d'instal·lacions i posada en funcionament del projecte de circuit de velocitat de la Comunitat Valenciana, així com l'organització i gestió de l'explotació de les activitats i serveis a desenvolupar en els terrenys, immobles i instal·lacions de l'esmentat circuit i la promoció d'activitats esportives que es corresponen amb els objectius i finalitats que en matèria esportiva té la Generalitat Valenciana. El capital social fundacional serà de 812.460.149 de pessetes, dividit en 1.000 accions nominatives, amb un valor nominal, cadascuna, de 500.000 pessetes, íntegrament subscrites per la Generalitat Valenciana i amb un desemborsament, en aquest exercici pressupostari, del 50%. Per a dotar de cobertura pressupostària aquesta subscripció s'ha proposat incrementar en 977.596.714 de pessetes el capítol VIII del programa 457.10 Foment de l'Activitat Esportiva habilitant-se projecte que es finançarà amb un increment en el capítol IX del pressupost d'ingressos, aplicació 901.00 Obligacions i bons a mig i llarg termini.
  
En conseqüència i en virtut d'allò que preveuen els articles 17 i 18 de la Llei 15/1997, de 29 de desembre, de Pressupostos de la Generalitat Valenciana per a l'exercici 1998, a proposta del conseller d'Economia, Hisenda i Administració Pública, el Govern Valencià
  
ACORDA
  
Primer
  
Autoritzar un augment de crèdit en l'aplicació pressupostària 30.12.100.79.7 per import de 387.551.899 de pessetes.
  
Segon
  
Autoritzar l'habilitació en el capítol VIII «Actius financers» del programa 457.10 Foment de l'Activitat Esportiva del projecte financer Adquisició d'accions de la societat mercantil Circuito del Motor y Promoción Deportiva, SA per import de 244.397.130 de pessetes.
  
Tercer
  
Autoritzar l'augment en el pressupost d'ingressos, aplicació 901.00 "Obligacions i bons a mig i llarg termini", per import de 081.614.166 de pessetes.
  
València, 21 de juliol de 1998
  
El conseller secretari del Govern Valencià,
  
JOSÉ JOAQUÍN RIPOLL SERRANO